钦定古今图书集成/明伦汇编/宫闱典/第042卷 > 《皇帝御正殿贺皇后笺》陆游
## 钦定古今图书集成/明伦汇编/宫闱典/第042卷 > 《皇帝御正殿贺皇后笺》陆游

圣治聿新，爰正路朝之御；邦仪丕举，实系内助之功。
盛典告成，函生胥庆。恭惟皇后殿下，道隆任、姒，化洽
邦家。方当宁之朝，群臣惟圣时克宜中壸之介，万寿
与天同休。内腾六寝之驩，外副万方之望。臣久违近
著，获遇昌辰。听九宾之《胪传》，莫陪抃舞；望五云之宫
阙，徒极倾输。